open-index/open-wikipedia-markdown huggingface dataset:
மாதவி பரேக்

thumb|மாதவி பரேக்
**மாதவி பரேக் (Madhvi Parekh)** (பிறப்பு 1942) இவர் புதுடில்லியில் வசிக்கும் ஒரு இந்திய சமகால கலைஞர் ஆவார்.

## ஆரம்ப கால வாழ்க்கை
குசராத்தின் அகமதாபாத்திற்கு அருகிலுள்ள சஞ்சயா கிராமத்தில் மாதவி பிறந்தார். அங்கு இவரின் தந்தை காந்திய பள்ளி ஆசிரியராகவும், அஞ்சல் அலுவராகவும் இருந்தார்.

1957ஆம் ஆண்டில், தனது பதினைந்து வயதில், ஜே.ஜே. கலைப்பள்ளியில் படித்த இந்திய கலைஞரான மனு பரேக் என்பவரை மணந்தார். இவர்கள் முதலில் அகமதாபாத், பின்னர் மும்பைக்குச் சென்றனர். அங்கு மாண்டிசோரி பயிற்சியில் ஒரு படிப்பும் செய்தார். 1964ஆம் ஆண்டில், இவர்கள் கொல்கத்தாவுக்குச் சென்றனர். அங்கு இவர்கள் 1965ஆம் ஆண்டு புதுடெல்லிக்குச் செல்வதற்கு முன்பு சில காலம் வாழ்ந்தனர்.

## தொழில்
ஆரம்பத்தில், மாதவி தன்னை ஒரு கலைஞராக்கிக் கொள்ள விரும்பவில்லை. ஆனால் இவரின் கணவர் மனு பரேக் கலைக்கு ஊக்கமளித்தார். இவர் 1960களில் ஓவியம் தீட்டத் தொடங்கினர். 1968ஆம் ஆண்டில், கொல்கத்தாவில் உள்ள பிர்லா அகாதமியில் முதல் முறையாக மாதவி தனது படைப்புகளை காட்சிப்படுத்தினார். இவரது ஓவியங்களில் ஒன்று லலித் கலா அகாடமியின் வருடாந்திர நிகழ்ச்சியில் தேர்வு செய்யப்பட்டு, பின்னர் இவரது தொழில் வாழ்க்கையைத் தொடங்க உதவும் தேசிய நிறுவனத்தால் வாங்கப்பட்டது. 1973ஆம் ஆண்டில் இவர் தனது முதல் தனி நிகழ்ச்சியை செமால்ட் கலைக் கண்காட்சியில் நடத்தினார்.

மாதவி பரேக் தனது குழந்தை பருவ மற்றும் கற்பனையின் நினைவுகளை சித்தரித்து ஓவியத்தைத் தொடங்கினார். இவரது ஓவியங்கள் தெளிவானவை மற்றும் வினோதமானவை. இவர் பாரம்பரிய நாட்டுப்புற பாணியில் ஓவியம் தீட்டத் தொடங்கினார். பின்னர் படிப்படியாக கேன்வாஸ் மற்றும் காகிதத்தில் வாட்டர்கலரில் எண்ணெய் மற்றும் அக்ரிலிக் நோக்கி நகர்ந்தார். இது இவரது கலை கற்பனையை விரிவுபடுத்துவதற்கும் பெண்கள், குழந்தைகள், நகர்ப்புற மற்றும் கிராமப்புறங்கள் குறித்த தனது கருத்துக்களை வெளிப்படுத்த ஒரு மொழியைக் கண்டுபிடிப்பதற்கும் சுதந்திரத்தை அனுமதித்தது. .

## தாக்கங்கள்
மாத்வி பரேக்கின் ஆரம்பகால படைப்புகள் இந்தியாவின் கிராமப்புறத்தில் கழித்த இவரது குழந்தைப் பருவத்திலிருந்தே விவரிப்புகள் மற்றும் நாட்டுப்புறக் கதைகளால் ஈர்க்கப்பட்டுள்ளன. ரங்கோலியின் பாரம்பரிய வடிவமைப்புகள் கலையை மாத்விக்கான அன்றாட வீட்டு சடங்கின் ஒரு பகுதியாக ஆக்கியது. மேலும் இது ஓவியத்தின் ஆரம்ப வடிவங்களுக்கான முதல் அறிமுகத்தில் உருவானது. இவர்களது திருமண வாழ்க்கையின் ஆரம்ப நாட்களில், கலைஞரும் கணவருமான, மனு பரேக், சுவிஸ் ஜெர்மன் கலைஞரான பால் க்ளீ  எழுதிய பெடகோகிகல் ஸ்கெட்ச்புக் என்ற புத்தகத்தை மாதவிக்கு பரிசளித்தார்  இது இவரது பாணியில் ஆரம்பகால செல்வாக்கை உருவாக்கியது. பரேக்கின் தாக்கங்களில் இத்தாலிய சமகால கலைஞரான பிரான்செஸ்கோ கிளெமெண்டேவும் அடங்குவார்.

பல தனி காட்சிகளில் தொடங்கி, 1985ஆம் ஆண்டில் துருக்கி மற்றும் யூகோஸ்லாவியா, நான்கு பெண்கள் கலைஞர்களின் வாட்டர்கலர்ஸ், பாரத் பவன், 1987இல் போபால் மற்றும் 1987இல் மும்பையின் ஜஹாங்கிர் கலைக் கூடம் போன்ற குறிப்பிடத்தக்க குழு நிகழ்ச்சிகளில் மாதவி பங்கேற்றார்.

## விருதுகள் மற்றும் அங்கீகாரம்

## குறிப்புகள்

பகுப்பு:வாழும் மக்கள்
பகுப்பு:1942 பிறப்புகள்
பகுப்பு:இந்தியப் பெண் ஓவியர்கள்
ஸ்பார்ட்டகஸ் (திரைப்படம்)

***ஸ்பார்ட்டகஸ்*** என்பது 1960 ஆம் ஆண்டு வெளிவந்த அமெரிக்க வரலாற்று நாடக காவிய திரைப்படமாகும். இதை ஸ்டான்லி குப்ரிக் இயக்கினார். இது ஹோவர்ட் ஃபாஸ்ட் எழுதிய 1951 ஆம் ஆண்டு வெளிவந்த ஸ்பார்ட்டகஸ் எனும் நாவலை அடிப்படையாகக் கொண்டு இயக்கப்பட்டது. இதற்கு திரைக்கதையை டால்டன் ட்ரம்போ என்பவர் எழுதினார். பண்டைய காலத்தில் நடைபெற்ற ஒரு அடிமை புரட்சியின் தலைவரான ஸ்பார்ட்டகஸின் வரலாற்று கதை மற்றும் மூன்றாம் செர்வில் யுத்தத்தில் நடைபெற்ற நிகழ்வுகள் ஆகியவற்றை தூண்டுகோலாக கொண்டு இந்தத் திரைப்படம் கதையமைக்கப்பட்டது. இந்த திரைப்படத்தில் ஸ்பார்ட்டகஸாக கிர்க் டக்ளஸும், ரோமானிய தளபதி மற்றும் அரசியல்வாதி மார்க்கஸ் லிசினியஸ் கிராசஸாக லாரன்ஸ் ஆலிவரும், லெண்டுலஸ் படியாடஸ் என்ற அடிமை வியாபாரியாக துணை நடிகருக்கான அகாதமி விருது பெற்ற பீட்டர் உஸ்டினோவும், ஜூலியஸ் சீசராக ஜான் கேவினும், வரினியாவாக ஜீன் சிம்மன்ஸும் மற்றும் செம்ப்ரோனியஸ் கிராச்சஸாக சார்லஸ் லாட்டனும் மற்றும் அன்டோனினசாக டோனி கர்டிஸும் நடித்திருந்தனர்.

## உசாத்துணை

பகுப்பு:யுனிவர்சல் பிக்சர்ஸ் திரைப்படங்கள்
பகுப்பு:அமெரிக்க நாவல்களை அடிப்படையாகக் கொண்ட திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க நாடகத் திரைப்படங்கள்
பகுப்பு:1960 திரைப்படங்கள்
மிட்னாபூர்

**மிட்னாபூர்**  அல்லது **மேதினிபூர்** (*Midnapore* or *Medinipur*) (Pron: med̪iːniːpur) இந்தியாவின் மேற்கு வங்காளம் மாநிலத்தில் உள்ள மேற்கு மிட்னாப்பூர் மாவட்டத்தின் நிர்வாகத் தலைமையிட நகரமும், நகராட்சியும் ஆகும். இது கக்சுசபதி ஆற்றின் கரையில் அமைந்துள்ளது.

## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி,  மிட்னாபூர் நகரத்தின் மொத்த மக்கள்தொகை 169,264 ஆகும். அதில் ஆண்கள் 84,977 மற்றும் 84,287 பெண்கள்  உள்ளனர்.  ஆறு வயதிற்குட்பட்ட குழந்தைகள் 15,172 ஆகவுள்ளனர். பாலின விகிதம் 1000 ஆண்களுக்கு, 992 பெண்கள் வீதம் உள்ளனர். சராசரி எழுத்தறிவு 88.99% ஆகவுள்ளது. மக்கள்தொகையில் இந்துக்கள் 82.61%, முஸ்லீம்கள் 16.09%, கிறித்தவர்கள் 0.92% மற்றும் பிறர்  0.38% ஆகவுள்ளனர்.

## போக்கு வரத்து

### [[தொடருந்து]]

கரக்பூர் தொடருந்து நிலையத்திலிருந்து 13 கி.மீ. தொலைவில் உள்ள மிட்னாபூர் தொடருந்து நிலையம் 3 நடைமேடைகள் கொண்டது. மிட்னாபூர் தொடருந்து நிலையத்திலிருந்து ஹவுரா, கொல்கத்தா, மால்டா, பொகாரோ ஸ்டீல் சிட்டி, கரக்பூர், ராஞ்சி, போர்பந்தர், புருலியா, எர்ணாகுளம், ஆசன்சோல், ஜார்கிராம், தில்லி, புரி, பாட்னா, மும்பை, விழுப்புரம், கன்னியாகுமரி நகரங்களுக்கு தொடருந்துகள் செல்கிறது.

## கல்வி

*ஈஸ்வர சந்திர வித்யாசாகர் பல்கலைக் கழகம்]]  http://www.vidyasagar.ac.in
* மிட்னாப்பூர் சட்டக் கல்லூரி 
* ஓரியண்டல் அறிவியல் & தொழில்நுட்ப நிறுவனம் http://oist.edu.in/
* வித்தியாசாகர் ஆசிரியர் பயிற்சிக் கல்லூரி http://vttcollege.org/  
* மிட்னாபூர் பல்நோக்கு தொழில்நுட்பக் கல்லூரி 
* மிட்னாபூர் கலைக் கல்லூரி

## புகழ்பெற்றவர்கள்
* ஈஸ்வர சந்திர வித்யாசாகர், கல்வியாளர் & சமூக செயற்பாட்டாளர் 
* குதிராம் போஸ், இந்திய விடுதலைப் போராட்ட வீரர்

## அடிக்குறிப்புகள்

## மேற்கோள்கள்
*Reference to URS in recent media
*On temples of Midnapur
*March 27, 2006 Outlook feature on Pathra's temples and their restoration efforts
*Account of early history of Midnapore during the Maratha raids
*A history book that includes an interesting account of what it was like to be English in Midnapore during the days of the Raj 
* 
* 

## வெளி இணைப்புகள்

* Paschim Medinipur District official website
* Purba Medinipur District official website
* Vidyasagar University
* Midnapore College
* Midnapore Medical College and Hospital 
* Midnapore Municipality
* Biplabi Sabyasachi

பகுப்பு:மேற்கு வங்காள மாநிலத்திலுள்ள ஊர்களும் நகரங்களும்
லீ ஹே-சான்

**லீ ஹே-சான்** (Lee Hae-chan) (பிறப்பு: ஜூலை 10, 1952) ஒரு தென் கொரிய அரசியல்வாதி, தற்போது தனது ஏழாவது முறையாக தேசிய சட்டமன்றத்தில் பணியாற்றி வருகிறார். ஆகஸ்ட் 27, 2018 இல், அவர் கொரியாவின் தாராளவாத ஜனநாயகக் கட்சியின் தலைவராக தேர்ந்தெடுக்கப்பட்டார்.
அவர் தென் கொரியாவின் முன்னாள் பிரதமராக இருந்தார். 

2004 ஆம் ஆண்டு சூன்  அன்று ஜனாதிபதி ரோஹ் மூ-ஹியூன் அவர்களால் பரிந்துரைக்கப்பட்டவர் ஆவார். இந்த பரிந்துரை சூன் 29 அன்று தேசிய சட்டமன்றத்தால் உறுதிப்படுத்தப்பட்டு, சூன் 30 அன்று பதவியேற்றார். 2006 ஆம் ஆண்டு மார்ச் 14 ஆம் நாள் கோல்ப் விளையாட்டு தொடர்பான ஊழல் குற்றச்சாட்டு காரணமாக பதவி விலகினார். 1998 ஆம் ஆண்டு முதல் 1999 ஆம் ஆண்டு வரை கிம் டாய் ஜுங் அதிபராக இருந்த காலத்தில் இவர் கல்வித்துறை அமைச்சராகப் பணியாற்றியுள்ளார்.  கல்லூரி நுழைவு செயல்முறையை மறுசீரமைத்தல் மற்றும் ஆசிரியர்களின் ஓய்வூதிய வயதைக் குறைத்தல் உள்ளிட்ட விவாதத்திற்குரிய கல்வி சீர்திருத்தங்களுக்கு தலைமை தாங்கினார்.  

## மேற்கோள்கள்

பகுப்பு:தென்கொரிய அரசியல்வாதிகள்
பாரிசு அமைதி மாநாட்டில் பங்கேற்பாளர்களின் பட்டியல், 1919-1920

[alt=|thumb|400x400px|முதலாம் உலகப் போரில் பங்கேற்பாளர்களுடன் உலக வரைபடம். நேச நாடுகள் பச்சை நிறத்திலும், [மைய சக்திகள்|மத்திய அதிகாரங்கள் ஆரஞ்சு நிறத்திலும், நடுநிலை நாடுகளில் சாம்பல் நிறத்திலும் சித்தரிக்கப்பட்டுள்ளன. ]]
பாரிசு அமைதி மாநாடு, 1919-1920 முதல் உலகப் போருக்குப் பிறகு எதிர்காலத்தை வடிவமைக்க 27 நாடுகளை சேர்ந்த பிரதிநிதிகள் கலந்து கொண்டன.  உருசியன்  சோவியத் கூட்டமைப்புக்கு அழைபபு விடுக்கவில்லை. ஆஸ்திரியா-அங்கேரி, செர்மனி, பல்கேரியா மற்றும் ஒட்டோமான் பேரரசு ஆகிய நாடுகளை சில ஒப்பந்தங்களில் கையேழுத்து ஆகும் வரை மாநாட்டில் கலந்து கொள்ள அனுமதிக்கப்படவில்லை. 

## பிரதிநிதிகள்

## பிற பிரதிநிதிகள்

* அந்தோராவின் அதிபர் கலந்துகொள்ள அழைக்கப்படவில்லை. அந்தோரா போரில் ஈடுபடுவதற்கான பிரச்சினைகள் 24 செப்டம்பர் 1958 அன்று ஒரு சமாதான ஒப்பந்தம் கையெழுத்தானது.  
* அங்கீகரிக்கப்படாத ஐரிசு குடியரசு 1916 அங்கீகரிக்கப்படும் என்ற நம்பிக்கையில் பிரதிநிதிகளை அனுப்பியது, ஆனால் கூட்டத்தில் கலந்து அனுமதிக்கவில்லை. 
* பாரிசு அமைதி மாநாட்டில் ஈராக்கின் பைசல் கட்சியின் லாரன்சு கலந்து கொண்டார்.  
* பாலஸ்தீனத்தில் ஒரு யூத அரசை அரசை நிறுவ சீயோனிச பிரதிநிதிநிதிகள் மாநாட்டில் கலந்து கொண்டது. 
* பாரிசு மாநாட்டில் இடங்கள் மறுக்கப்பட்ட போதிலும் , மகளிர் வாக்குரிமைக்கான பிரெஞ்சு ஒன்றியத்தின் தலைவரான மார்குரைட் டி விட்-ஸ்க்லம்பெர்கரின் தலைமையில், ஒரு கூட்டணி மகளிர் மாநாடு (IAWC) கூட்டப்பட்டு 1919 பிப்ரவரி 10 முதல் ஏப்ரல் 10 வரை நடைபெற்றது. 

## மேற்கோள்கள்

பகுப்பு:பன்னாட்டு அமைப்புகள்
பகுப்பு:பன்னாட்டு ஒப்பந்தங்கள்
பகுப்பு:பன்னாட்டு மாநாடுகள்
சோடியம் 1,3-டைதயோல்-2-தயோன்-4,5-டைதயோலேட்டு

**சோடியம் 1,3-டைதயோல்-2-தயோன்-4,5-டைதயோலேட்டு** *(Sodium 1,3-dithiole-2-thione-4,5-dithiolate)* என்பது Na2C3S5 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம கந்தகச்  சேர்மமாகும். இதை சுருக்கமாக Na2dmit என்று குறிப்பிடுவர். 1,3-டைதயோல்-2-தயோன்-4,5-டைதயோல் என்ற இணை காரத்தின் சோடியம் உப்பு என்று இவ்வுப்பு விவரிக்கப்படுகிறது. டைத்யோலீன் அணைவுச் சேர்மங்கள் மற்றும் டெட்ராதயாபல்வேலென்கள் தயாரிப்பதற்கான முன்னோடிச் சேர்மமாக சோடியம் 1,3-டைதயோல்-2-தயோன்-4,5-டைதயோலேட்டு கருதப்படுகிறது. 

கார்பன் டை சல்பைடுடன் சோடியம் சேர்த்து ஒடுக்கம் செய்வதால் 1,3-டைதயோல்-2-தயோன்-4,5-டைதயோலேட்டு சேர்மம் சோடியம் டிரைதயோகார்பனேட்டுடன் சேர்ந்து கிடைக்கிறது. 
: 4 Na  +  4 CS2   →   Na2C3S5  +   Na2CS3
dmit2- எனப்படும் 1,3-டைதயோல்கள் வரையறுக்கப்படுவதற்கு முன்னர் கார்பன் டை சல்பைடு ஒடுக்கம் டெட்ரா தயோ ஆக்சலேட்டை (Na2C2S4) கொடுக்கும் என கருதப்பட்டது. 

C3S52- என்ற ஈரெதிர்மின் அயனி சிங்கேட்டு அணைவின் டெட்ராயெத்தில் அமோனியம் உப்பாக தூய்மைப்படுத்தப்பட்டது. இந்த உப்புடன் பென்சாயில் குளோரைடைச் சேர்த்து சூடுபடுத்தினால் பிசு(தயோயெசுத்தர்) அணைவாக மாற்றலாம்:
: [N(C2H5)4]2[Zn(C3S5)2]  +  4 C6H5COCl   →   2 C3S3(SC(O)C6H5)2  +   [N(C2H5)4]2[ZnCl4]. 
தயோயெசுத்தருடன் சோடியம் மெத்தாக்சைடு சேர்த்தால் சோடியம் 1,3-டைதயோல்-2-தயோன்-4,5-டைதயோலேட்டு உருவாகிறது. : C3S3(SC(O)C6H5)2  +  2 NaOCH3   →   Na2C3S5  +  2 C6H5CO2Me

Na2dmit சேர்மம் கந்தக-ஆல்கைலேற்றத்திற்கு உட்படுகிறது இதன் கரைசல்கள் சம உருவ 1,2-டைதயோல்டைதயோலேட்டைக் கொடுக்கிறது. 

## மேற்கோள்கள்

பகுப்பு:சோடியம் சேர்மங்கள்
பகுப்பு:தயோலேட்டுகள்
பகுப்பு:ஆல்க்கீன் வழிப்பொருட்கள்
இரவீந்திர நரேன் சிங்

**இரவீந்திர நரேன் சிங்** *(Rabindra Narain Singh)* என்பவர் ஓர் இந்திய எலும்பியல் அறுவை சிகிச்சை நிபுணராவார். 2006-07 ஆம் ஆண்டில் இவர் பீகார் எலும்பியல் சங்கத்தின் தலைவராக இருந்தார். பாட்னாவிலுள்ள அனூப் நினைவு எலும்பியல் மையம் மற்றும் ஆராய்ச்சி நிறுவனத்தில் கவுரவ ஆலோசகராக சிங் பொறுப்பு வகித்தார். மேலும் இந்நிறுவனத்தில் அமைந்துள்ள அனூப்  எலும்பியல் நிறுவனம் மற்றும் மறுவாழ்வு மையத்தின் இயக்குனராகவும் பணிபுரிந்தார். எடின்பரோவின் ராயல் அறுவை சிகிச்சைக் கல்லூரியில் சக உறுப்பினராகவும் இந்திய மருத்துவ கழகத்தின் மருத்துவ நிபுணர்கள்  சங்கத்தின் ஓர் உறுப்பினராகவும் சிங் இருந்தார். பாட்னாவில் அமைந்திருந்த அகில இந்திய மருத்துவ அறிவியல் கழக  நிறுவன நெறிமுறைக் குழுவின் தலைவர் பொறுப்பில் இருந்தார்.  இவற்றைத் தவிர  இந்திய செஞ்சிலுவை சங்கத்தின் பீகார் கிளையின்  தற்காலிக குழு  உறுப்பினர்  மற்றும் இந்திய கால் மற்றும் கணுக்கால் சங்கத்தின் வாழ்நாள் உறுப்பினர்  போன்ற பல பொறுப்புகளில் சிங் இருந்தார். இந்திய அரசின் நான்காவது உயர் குடிமகன் விருதான பத்மசிறீ விருதை மருத்துவ அறிவியலில் சிங்கின்  சிறந்த பங்களிப்புகளுக்காக 2010 ஆம் ஆண்டில் இந்திய அரசு இவருக்கு வழங்கியது.

## மேற்கோள்கள்

பகுப்பு:வாழும் மக்கள்
பகுப்பு:இந்திய மருத்துவர்கள்
பகுப்பு:பத்மசிறீ விருது பெற்ற மருத்துவத்துறையினர்
முர்சிதாபாத்

**முர்சிதாபாத்** (**Murshidabad**) (Pron: ˈmʊəʃɪdəˌbɑ:d/bæd or ˈmɜ:ʃɪdəˌ) இந்தியாவின் மேற்கு வங்காளம் மாநிலத்தில் உள்ள முர்சிதாபாத் மாவட்டத்தின் நிர்வாகத் தலைமையிட நகரமும், நகராட்சியும் ஆகும். இது ஹூக்ளி ஆற்றின் கரையில் அமைந்துள்ளது. இது மாநிலத் தலைநகரம் கொல்கத்தாவிற்கு வடக்கே 238 கிலோ மீட்டர் தொலைவில் உள்ளது. 

வங்காள நவாப்புகளின் தலைநகமாக இருந்த முர்சிதாபாத் நகரம்,  1757-இல் நடைபெற்ற பிளாசி சண்டையில் ஆங்கிலேயர்கள், நவாப் சிராச் உத் தவ்லாவிடமிருந்து முர்சிதாபாத் நகரத்தைக் கைப்பற்றினர். பின்னர் ஆங்கிலேயர்கள் தங்கள் தலைநகரத்தை கொல்கத்தாவில் நிறுவியதால், முர்சிதாபாத் நகரம் தனது செல்வாக்கை இழந்தது.

## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, 16  வார்டுகளும், 9,829 வீடுகளும் கொண்ட முர்சிதாபாத் நகரத்தின் மொத்த மக்கள்தொகை  44,019 ஆகும். அதில் 21,842 ஆண்கள்  மற்றும்  21,842 பெண்கள்  உள்ளனர்.  ஆறு வயதிற்குட்பட்ட குழந்தைகள் 4414 (10.03%)  ஆகவுள்ளனர். பாலின விகிதம் 1000 ஆண்களுக்கு,  985 பெண்கள் வீதம் உள்ளனர். சராசரி எழுத்தறிவு 81.94% ஆகவுள்ளது. மக்கள்தொகையில் இந்துக்கள் 75.09%, முஸ்லீம்கள் 23.86%, மற்றும் பிறர் 1.05%  ஆகவுள்ளனர். 
## தொடருந்து நிலையம்
4 நடைமேடைகளைக் கொண்ட முர்சிதாபாத் தொடருந்து நிலையத்திலிருந்து கொல்கத்தாவின் புறநகரில் உள்ள சியால்தா தொடருந்து நிலையத்திற்கு தொடருந்துகள் இயக்கப்படுகிறது. 

## மேற்கோள்கள்

## வெளி இணைப்புகள்
* District website
* 

பகுப்பு:முர்சிதாபாத் மாவட்டம்
பகுப்பு:மேற்கு வங்காள மாநிலத்திலுள்ள ஊர்களும் நகரங்களும்
மால்டா நகரம்

**மால்தா** (**Malda** or **English Bazar**) இந்தியாவின் மேற்கு வங்காளம் மாநிலத்தில் உள்ள மால்டா மாவட்டத்தின் நிர்வாகத் தலைநகரமும், நகராட்சியும் ஆகும். இது ஹவுராக்கு வடக்கே 319 கிலோ மீட்டர் தொலைவில் உள்ளது. இது மகானந்தா ஆற்றின் கரையில் உள்ளது. 

## உள்ளாட்சி நிர்வாகம்
மால்தா நகரம், இங்கிலீஷ் பஜார் நகராட்சி மன்றம் மற்றும் பழைய மால்டா நகராட்சி மன்றங்களைக் கொண்டுள்ள்து. இங்கிலீஷ் பஜார் நகராட்சி 26 வார்டுகளும், பழைய மால்தா நகராட்சி 29 வார்களும் கொண்டுள்ளது.

## போக்குவரத்து
### [[தொடருந்து நிலையம்|தொடருந்து நிலையங்கள்]]

மால்தா நகரத்தில் 4 தொடருந்து நிலையங்கள் உள்ளது. அவைகள் 1 இங்கிலீஷ் பஜார் தொடருந்து நிலையம், 2 பழைய மால்தா தொடருந்து நிலையம்], 3 மால்டா நீதிமன்ற தொடருந்து நிலையம்]  மற்றும் 4 கௌர் மால்தா தொடருந்து நிலையம்].

## மக்கள் தொகை பரம்பல்
மால்தா இங்கிலீஷ் பஜார் நகராட்சி மற்றும் பழைய மால்தா நகராட்சி எனும் இரண்டு நகராட்சிகளைக் கொண்டது.
### இங்கிலீஷ் பஜார் நகராட்சி
2011-ஆம் ஆண்டின் மக்கள் தொகை கணக்கெடுப்பின் படி, **இங்கிலீஷ் பஜார்** நகராட்சி  31 வார்டுகளும், 205,521  மக்கள்தொகையும் கொண்டது. அதில் ஆண்கள் 106,824 மற்றும் 98,697 பெண்கள்  உள்ளனர்.  ஆறு வயதிற்குட்பட்ட குழந்தைகள்  ஆகவுள்ளனர். பாலின விகிதம் 1000 ஆண்களுக்கு,  பெண்கள் வீதம் உள்ளனர். சராசரி எழுத்தறிவு  ஆகவுள்ளது. மக்கள்தொகையில் இந்துக்கள் , முஸ்லீம்கள் , கிறித்தவர்கள்  , சமணர்கள் , மற்றும் பிறர்   ஆகவுள்ளனர்.  
### பழைய மால்தா நகராட்சி
பழைய மால்தா நகராட்சி 18 வார்டுகளும்  16,479 வீடுகளும் கொண்டது.  மால்தா மொத்த மக்கள்தொகை 84,012 ஆகும். அதில் ஆண்கள் 36,592  மற்றும் பெண்கள்  36,592 உள்ளனர். ஆறு வயதிற்குட்பட்ட குழந்தைகள் 8511 (10.13%) ஆகவுள்ளனர். பாலின விகிதம் 1000 ஆண்களுக்கு, 772 பெண்கள் வீதம் உள்ளனர். சராசரி எழுத்தறிவு 75.60% பெற்றவர்கள் ஆகவுள்ளனர். மக்கள்தொகையில் இந்துக்கள் 86.44%, முஸ்லீம்கள் 13.23%, கிறித்தவர்கள்  0.11%, மற்றும்   0.22% ஆகவுள்ளனர். 

## கல்வி
* கௌர் வங்காளம் பல்கலைக் கழகம்
* மால்தா கல்லூரி
* கனி கான் சௌத்திரி பொறியியல் & தொழில்நுட்பக் கல்லூரி
* ஐஎம்பிஎஸ் பொறியியல் & தொழில்நுட்பக் கல்லூரி
* மால்தா பல்நோக்கு தொழில்நுட்பக் கல்லூரி 
*மால்தா மருத்துவக் கல்லூரி 
* மால்தா பெண்கள் கல்லூரி

## மேற்கோள்கள்

## வெளி இணைப்புகள்
* Malda District - Home

பகுப்பு:மேற்கு வங்காள மாநிலத்திலுள்ள ஊர்களும் நகரங்களும்
அலுமினியம் டையைதரசன் பாசுபேட்டு

**அலுமினியம் டையைதரசன் பாசுபேட்டு** *(Aluminium dihydrogenphosphate)* என்பது Al(H2PO4)3.xH2O  என்ற பொது மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இவ்வாய்ப்பாட்டிலுள்ள x = 0 அல்லது 3 ஆக் இருக்கும். இவை வெண்மை நிறங்கொண்ட திண்மங்களாகும். சூடுபடுத்தும்போது இவை ஒரு தொடர் வரிசையில் தொடர்புடைய பாலிபாசுபேட்டு உப்புகளாக மாறுகின்றன. அலுமினியம் டிரைபாசுபேட்டு (AlH2P3O10.2H2O), அலுமினியம் எக்சாமெட்டாபாசுபேட்டு (Al2P6O18), அலுமினியம் டெட்ராமெட்டாபாசுபேட்டு (Al4(P4O12)3)  உள்ளிட்டவை அத்தொடர்வரிசை சேர்மங்களில் சிலவாகும். இந்த உப்புகளில் சில தீயணைப்பு மற்றும் சிறப்புக் கண்ணாடிகளில் உட்கூறுகளாகப்  பயன்படுத்தப்படுகின்றன. 
 
நான்முக டையைதரசன் பாசுபேட்டு ஈந்தணைவிகளால் இணைக்கப்பட்ட எண்முக Al3+ மையங்கள் இவற்றின் கட்டமைப்பில் உள்ளதாக எக்சு கதிர் படிகவியல் ஆய்வுகள் தெரிவிக்கின்றன. டையைதரசன் பாசுபேட்டு ஈந்தணைவிகள் ஒற்றை ஈதல் பிணைப்புச் சேர்மமாக Al3+ அயனியுடன் பிணைந்துள்ளன. 

## மேற்கோள்கள்

பகுப்பு:பாசுபேட்டுகள்
பகுப்பு:அலுமினியம் சேர்மங்கள்
சோடியம் அலுமினோசிலிக்கேட்டு

**சோடியம் அலுமினோசிலிக்கேட்டு** *(Sodium aluminosilicate)* என்பது சோடியம், அலுமினியம், சிலிக்கன், ஆக்சிசன் ஆகிய தனிமங்களால் ஆக்கப்பட்டு அத்துடன் சிறிதளவு தண்ணீரும் சேர்ந்திருக்ககூடிய ஒரு சேர்ம்ம் ஆகும். செயற்கை முறை படிக உருவமற்ற சோடியம் அலுமினோசிலிகேட்டு, இயற்கையாகத் தோன்றும்  ஒரு சில தாதுக்கள் மற்றும் செயற்கை சியோலைட்டுகள் போன்றவையும் இதில் அடங்கும். செயற்கை முறை படிக உருவமற்ற சோடியம் அலுமினோசிலிகேட்டு ஐரோப்பிய ஒன்றிய எண் 554 என அடையாளம் கொடுக்கப்பட்டு ஓர் உணவு கூட்டுசேர் பொருளாகப் பயன்படுத்தப்படுகிறது. 
## படிக உருவமற்ற சோடியம் அலுமினோசிலிகேட்டு
இந்தச் சேர்மம் பரந்த அளவிலான கலவைகளுடன் தயாரிக்கப்பட்டு பல வேறுபட்ட பயன்பாடுகளைக் கொண்டுள்ளது. உணவில் ஒரு கூட்டுசேர் பொருளாக ஐ 554 என அடையாளமிடப்பட்டு பயன்படுத்தப்படுகிறது.  இங்கு இது ஒரு கட்டியாதல் தடுப்பு முகவராக செயல்படுகிறது. பலவிதமான கலவைகளுடன் தயாரிக்கப்படுவதால், இது ஒரு நிலையான விகிதவியல் அளவு கொண்ட இரசாயன கலவை அல்ல. 14SiO2•Al2O3•Na2O•3H2O,(Na2Al2Si14O32•3H2O). என்ற கலவையே படிக உருவமற்ற சோடியம் அலுமினோசிலிக்கேட்டு என்று ஒரு அனுப்புனர் தெரிவிப்பது குறிப்பிடத்தக்கது. 

அமெரிக்க உணவு மற்றும் மருந்து நிர்வாகம் அந்நாட்டு சட்டப் பிரிவு 21 சி.எப்.ஆர் 182.2227 இன் கீழ் சோடியம் அலுமினோ சிலிக்கேட்டை நேரடியாகப் பயன்படுத்தக்கூடிய ஒரு வேதிப்பொருளாக அங்கீகரித்துள்ளது. மருத்துவக் கொள்கலன்களில் சோடியம் அலுமினோசிலிக்கேட்டு மூலக்கூற்று சல்லடையாகப் பயன்படுகிறது.
சோடியம் அலுமினோசிலிகேட்டு மேலும் பலவாறாகப் பட்டியலிடப்படுகிறது. :
* அலுமினியம் சோடியம் உப்பு
* சோடியம் சிலிக்கோஅலுமினேட்டு
* அலுமினோசிலிசிக் அமிலத்தின் சோடியம் உப்பு
* சோடியம் அலுமினியம் சிலிக்கேட்டு
* அலுமினியம் சோடியம் சிலிக்கேட்டு
* சோடியம் சிலிகோ அலுமினேட்டு
* சாசில்
இயற்கையாகத் தோன்றும் கனிமங்களும் சிலசமயங்களில் வேதியல் பெயரிட்டு அழைக்கப்படுகின்றன. அல்பைட்டு (NaAlSi3O8) மற்றும் யேதைட்டு (NaAlSi2O6) உள்ளிட்டவை இதற்கு எடுத்துக் காட்டுகளாகும். 

## செயற்கை சியோலைட்டுகள் சில நேரங்களில் சோடியம் அலுமினோசிலிக்கேட்டு
செயற்கை சியோலைட்டுகளின் அணைவுக் கட்டமைப்பும் உதாரணங்களும்:
*Na12Al12Si12O48•27H2O, சியோலைட்டு ஏ –சலவைத் தொழிலில் பயன்படுகிறது.
*Na16Al16Si32O96•16H2O, அனால்சைம், ஐயுபிஏசி குறியீடு ஏ.என்.ஏ
*Na12Al12Si12O48•q H2O, லோசோடு
*Na384Al384Si384O1536•518H2O, லிண்டே வகை என்
## மேற்கோள்கள்

பகுப்பு:சோடியம் சேர்மங்கள்
பகுப்பு:அலுமினோ சிலிக்கேட்டுகள்
பகுப்பு:கனிம வேதியியல் சேர்மங்கள்
பகுப்பு:உணவுச் சேர்பொருட்கள்
மன்சூர் அசன் கான்

**மன்சூர் அசன் கான்** *(Mansoor Hasan Khan)* என்பவர் ஓர் இந்திய இருதயநோய் நிபுணராவார். உத்திரபிரதேச மாநிலம் லக்னோவில் அமைந்துள்ள  கிங் சியார்ச்சு மருத்துவப் பல்கலைக்கழகத்தில் லாரி இருதயவியல் மையத்தை அமைப்பதில் இவர் முக்கிய பங்காற்றினார்.  2011 ஆம் ஆண்டு இந்திய அரசின் நான்காவது உயர் குடிமகன் விருதான  பத்மசிறீ விருதை இந்திய அரசு இவருக்கு வழங்கி  கௌரவித்தது.

## வாழ்க்கை

மன்சூர் இந்தியாவின் உத்தரப்பிரதேசம் மாநிலத்தில் உள்ள அலிகார் மாவட்டத்தில் 1938 ஆம் ஆண்டில் பதான் குடும்பத்தில் பிறந்தார். இப்பதான் இனத்தவர் 17 ஆம் நூற்றாண்டில் ஆப்கானிய மலைகளிலிருந்து குடிபெயர்ந்து வந்தனர். மன்சூரின் தந்தையான அசுமல் அசன் கான் ஒரு மருத்துவ பயிற்சியாளராவார். மன்சூரின் தந்தையான அசுமல் அசன் கான் ஒரு மருத்துவ பயிற்சியாளராவார். மேலும் இவரது தாத்தா  அப்துல் மசித் குவாசா சாமியா மில்லியா இசுலாமியா என்ற பல்கலைக் கழகத்தை நிறுவினார். மன்சூரின்  தாயார் போபால் நகர நவாப்களின் குடும்பத்திலிருந்து வந்தவர் ஆவார் மன்சூர் தனது ஆரம்பப் பள்ளிப்படிப்பை அலிகாரில் பயின்றார். பின்பு அங்குள்ள அரசு கல்லூரியில் இடைநிலை தேர்வை முடித்தார். தன்னுடைய பட்டப் படிப்பை மன்சூர்  லண்டனில் முடித்தார். எடின்பரோவிலுள்ள  ராயல் மருத்துவ கல்லூரியில் உயர் கல்வி பயின்றார். 1964 ஆம் ஆண்டில் இங்குதான் இவர் கதிரியக்கத்தில்  பட்டம் பெற்றார். 

மன்சூரின் தொழில் வாழ்க்கை 1962 ஆம் ஆண்டில் கிங் சியார்ச்சு மருத்துவ பல்கலைக்கழகத்தில் தொடங்கியது. கிங் மருத்துவ மனையில் 1996 ஆம் ஆண்டில் இருதயவியல் துறையின் தலைவராக ஆரம்பித்து ஓய்வு பெறும் வரை அங்கு கற்பித்தார். மருத்துவ பணியிடையே சிறிது காலம் லண்டனில் இருதயவியல் தொடர்பான சிறப்புப் பயிற்சியும் பெற்றார்.  ஓய்வுக்குப் பிறகு லக்னோவின் அமைந்துள்ள சகாரா மருத்துவமனையில் பணிபுரிந்தார். இந்திய இருதய சங்கத்தின் முன்னாள் தலைவர் மற்றும் இந்திய இராணுவ படைகள், லண்டன் குரோம்வெல் மருத்துவமனை, புது தில்லியின் எசுகார்ட்சு மருத்துவமனை போன்ற பல்வேறு மருத்துவ மனைகளில் ஆலோசகர் பொருப்புகளில் இருந்தார். மேலும்அலிகர் முசுலீம் பல்கலைக்கழகம்,  சாமியா மில்லியா இசுலாமியா, கான்பூர் பல்கலைக்கழகம் மற்றும் லக்னோ பல்கலைக்கழங்களின் நிர்வாக சபைகளில் ஓர் உறுப்பினராக மன்சூர் இருந்தார். தேசிய மற்றும் சர்வதேச பத்திரிகைகளில் 50 எண்ணிக்கைக்கும் மேற்பட்ட கட்டுரைகளை வெளியிட்டுள்ளார். மேலும்  30 எண்ணிக்கைக்கும் மேற்பட்ட மருத்துவ முதுகலை மாணவர்களுக்கு வழிகாட்டியுள்ளார். லக்னோ இந்திய மருத்துவ சங்கம், இவருக்கு மரியாதை சான்றிதழ் வழங்கியது. 2011 ஆம் ஆண்டு இந்திய அரசின் நான்காவது உயர் குடிமகன் விருதான பத்ம சிறீ விருதை இந்திய அரசு மருத்துவத் துறையில் சிறந்த பங்களிப்புகளுக்காக மன்சூருக்கு வழங்கப்பட்டது.

## மேற்கோள்கள்

பகுப்பு:1938 பிறப்புகள்
பகுப்பு:வாழும் மக்கள்
பகுப்பு:இந்திய மருத்துவர்கள்
பகுப்பு:பத்மசிறீ விருது பெற்ற மருத்துவத்துறையினர்
பிரேவ் (2012 திரைப்படம்)

***பிரேவ்*** (ஆங்கிலம்: ***Brave***) என்பது 2012 ஆம் ஆண்டு வெளிவந்த கணினி மூலம் உருவாக்கப்பட்ட படங்களைக் கொண்ட அமெரிக்க கற்பனை திரைப்படமாகும். இதனை பிக்ஸர் அணிமேஷன் ஸ்டுடியோஸ் தயாரித்தது. வால்ட் டிஸ்னி பிக்சர்ஸ் வெளியிட்டது. மார்க் ஆண்ட்ரூஸ் மற்றும் பிரண்டா சாப்மன் ஆகியோர் இயக்குனர்களாகவும், ஸ்டீவ் பர்செல் துணை இயக்குனராகவும் பணியாற்றினார். இந்த திரைப்படத்திற்கு கதையை சாப்மன் உருவாக்கினார். திரைக்கதையானது ஆண்ட்ரூஸ், பர்செல், சாப்மன் மற்றும் ஐரீன் மெக்கி ஆகியோரால் உருவாக்கப்பட்டது. இந்தத் திரைப்படத்தை கேத்தரின் சரபியன் தயாரித்தார். ஜான் லாசெட்டர், ஆண்ட்ரூ ஸ்டான்டன் மற்றும் பீட் டாக்டர் ஆகியோர் நிர்வாக தயாரிப்பாளர்களாக பணியாற்றினர். இந்த திரைப்படத்தில் உள்ள கதாபாத்திரங்களுக்கு கெல்லி மெக்டொனால்டு, பில்லி கானலி, எம்மா தாம்ப்சன், ஜூலி வால்டர்ஸ், ராபி கோல்ட்ரேன், கெவின் மெக்கிட் மற்றும் கிரைக் பெர்குசன் ஆகியோர் குரல் கொடுத்திருந்தனர். ஸ்காட்லாந்தின் உயர்நிலப் பகுதிகளில் நடைபெறுவதாக இந்த திரைப்படத்தின் கதை அமைக்கப்பட்டிருந்தது. மெரிடா என்ற பெயருடைய ஒரு இளவரசியின் கதையைப் பற்றி இத்திரைப்படம் கூறுகிறது. அவள் பாரம்பரிய வழக்கமான நிச்சயிக்கப்படுவதில் இருந்து விலக்கு பெற விரும்புகிறாள். இது அவளது ராஜ்ஜியத்தில் பிரச்சினைகளை உருவாக்குகிறது. பிக்ஸர் நிறுவனத்தால் உருவாக்கப்பட்ட முதல் மற்றும் ஒரே டிஸ்னி இளவரசி தற்போதுவரை மெரிடா தான். இந்த படம் வெளியாவதற்கு முன்னர் இறந்த ஸ்டீவ் ஜாப்ஸிற்கு இப்படம் அர்ப்பணிக்கப்பட்டது.

## உசாத்துணை

பகுப்பு:வால்ட் டிஸ்னி பிக்சர்ஸ் திரைப்படங்கள்
பகுப்பு:சிறந்த அசைவூட்டத் திரைப்படத்திற்கான அகாதமி விருதை வென்ற படங்கள்
பகுப்பு:அமெரிக்க நகைச்சுவை-நாடகத் திரைப்படங்கள்
பகுப்பு:அமெரிக்க முப்பரிமாணத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:2012 திரைப்படங்கள்
பாங்குரா

**பாங்குரா** (**Bankura** () இந்தியாவின் மேற்கு வங்காளம் மாநிலத்தில் உள்ள பாங்குரா மாவட்டத்தின் நிர்வாகத் தலைமையிடமும், நகராட்சியும் ஆகும். மேற்கு வங்காளத்தின் வடமேற்கில் அமைந்துள்ள பாங்குரா நகரம், கொல்கத்தாவிலிருந்து 168 கிலோ மீட்டர் தொலைவில் உள்ளது.  

## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, பாங்குரா நகரத்தின் மொத்த மக்கள்தொகை 1,37,386 ஆகும். அதில் ஆண்கள் 69,843 மற்றும் 67,543 பெண்கள்  உள்ளனர். ஆறு வயதிற்குட்பட்ட குழந்தைகள் 12,148 ஆகவுள்ளனர். பாலின விகிதம் 1000 ஆண்களுக்கு, 967 பெண்கள் வீதம் உள்ளனர். சராசரி எழுத்தறிவு 86.12% ஆகவுள்ளது. மக்கள்தொகையில் இந்துக்கள் 92.24%, முஸ்லீம்கள் 6.50%, கிறித்தவர்கள் 0.79% மற்றும் பிறர் 0.47%  ஆகவுள்ளனர்.

## போக்குவரத்து

### [[தொடருந்து]]கள்

பாங்குரா தொடருந்து நிலையத்திலிருந்து ஹவுரா, கரக்பூர், போர்பந்தர், ராஞ்சி, புருலியா, தன்பாத், தில்லி, புவனேசுவரம், புரி, எர்ணாகுளம், சென்னை, பெங்களூரு, ஜம்மு, திப்ருகார், கவுகாத்தி போன்ற நகரங்களுக்கு தொடருந்துகள் செல்கிறது.

## கல்வி
* பாங்குரா பல்கலைக் கழகம் 
* பாங்குரா சாமிலானி மருத்துவக் கல்லூரி
* பாங்குரா பொறியில தொழில்நுட்பக் கல்லூரி 
* ராய்ப்பூர் பல்நோக்கு தொழில்நுட்பக் கல்லூரி 
*பாங்குரா அரசு பல்நோக்கு தொழில்நுட்பக் கல்லூரி  
*மல்லபூம் தொழில்நுட்ப நிறுவனம் 
*கே. ஜி. தொழில்நுட்ப நிறுவனம் 
* சாமிலானி கிறித்தவக் கல்லூரி 
* பாங்குரா சாமிலானி கல்லூரி
* பாங்குரா மாவட்ட பெண்கள் வித்தியாபீடம்
* ஜெய்மினி ராய் கல்லூரி, பாங்குரா  
* இராமானந்த கல்லூரி,  பாங்குரா   

### தட்ப வெப்பம்

## மேற்கோள்கள்

## வெளி இணைப்புகள்

* 
* "Bankura" (archived link). National Informatics Centre.

பகுப்பு:மேற்கு வங்காள மாநிலத்திலுள்ள ஊர்களும் நகரங்களும்
ரண்டிடங்கழி

**ரண்டிடங்கழி** (    ,  , பொருள் : இரண்டுபடி    ) என்பது 1948 இல் தகழி சிவசங்கரப் பிள்ளை எழுதிய மலையாள புதினம். நிலக்கிழார்கள் வறிய விவசாயத் தொழிலாளர்களுக்கு செய்த கொடுமைகளின் கதையை இந்த புதினம் சொல்கிறது.  1958 ஆம் ஆண்டில்,  இக்கதையை தழுவி ஒரு திரைப்படம் இதே  பெயரில்  வெளியிடப்பட்டது.  

## குறிப்புகள்

பகுப்பு:1948 புதினங்கள்
பகுப்பு:மலையாளப் புதினங்கள்
பகுப்பு:தகழி சிவசங்கரப் பிள்ளையின் புதினங்கள்
பகுப்பு:திரைப்படமாக்கப்பட்ட இந்தியப் புதினங்கள்
ஏணிப்படிகள் (மலையாளத் திரைப்படம்)

**ஏணிப்படிகள்** என்பது தோப்பில் பாசி இயக்கத்தில் 1973 ஆம் ஆண்டு வெளியான இந்திய மலையாளத் திரைப்படம் ஆகும். இப்படத்தில் மது, சாரதா, ஜெயபாரதி, கவியூர் பொன்னம்மா ஆகியோர் முக்கிய வேடங்களில் நடித்தனர். இப்படத்திற்கு ஜி. தேவராஜன் இசை அமைத்தார். திருவிதாங்கூர் மன்னர் சுவாதி திருநாளின் இசையமைப்புகளும் படத்தில் பயன்படுத்தப்பட்டன.    

## கதைச் சுருக்கம்

சாதாரன குடும்பத்தைச் சேர்ந்த ஒருவனுக்கு தலைமைச் செயலகத்தில் பணி கிடைக்கிறது. அங்கு பணிபுரியும் உயர் அலுவலரின் உறவினர் பெண்ணை காதலில் வீழ்த்தி பதவி உயர்வு பெற்று கண்காணிப்பாளர், துறைச் செயலாளர், தலைமைச் செயலாளர் என உயர்கிறான். இப்படமானது அதிகார வர்கத்தின் அரசியலைப் பேசுவதாக உள்ளது.
  
## நடிகர்கள்

*மது 
*சாரதா 
*ஜெயபாரதி 
*கவியூர் பொன்னம்மா
*கே. பி.. ஏ. சி. லலிதா
*அடூர் பாசி
*சங்கராடி
*அடூர் பங்கஜம்
*ஆலும்மூடன்
*பகதூர்
*ஜமீலா மாலிக்
*கொட்டாரக்கர ஸ்ரீதரன் நாயர்
*எஸ். பி. பிள்ளை
*பீட்ரிஸ்

## இசை
ஜி. தேவராஜன் மற்றும் சுவாதி திருநாள் இசையமைத்த இப்படத்தின் பாடல் வரிகளை வயலார் ராமவர்மா, சுவாதி திருநாள், ஜெயதேவர், இராயிமன் தம்பி ஆகியோர் எழுதினர். 

## மேற்கோள்கள்

## வெளி இணைப்புகள்

* 
பகுப்பு:இந்திய மலையாளத் திரைப்படங்கள்
பகுப்பு:1973 மலையாளத் திரைப்படங்கள்
புருலியா

**புருலியா** (**Purulia**) இந்தியாவின் மேற்கு வங்காளம் மாநிலத்தில் உள்ள புருலியா மாவட்டத்தின் நிர்வாகத் தலைமையிட நகரமும், நகராட்சியும் ஆகும். இது கொல்கத்தாவிற்கு வடமேற்கே 312.கிலோ மீட்டர் தொலைவில் உள்ளது. 
## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி,  22 வார்டுகளும், 23,754 வீடுகளும் கொண்ட புருலியா நகரத்தின் மொத்த மக்கள்தொகை 1,21,067 ஆகும். அதில் 62,351 ஆண்கள்  மற்றும் பெண்கள் 58,716 உள்ளனர்.  ஆறு வயதிற்குட்பட்ட குழந்தைகள் 12653 (10.45%)  ஆகவுள்ளனர். பாலின விகிதம் 1000 ஆண்களுக்கு, 942 பெண்கள் வீதம் உள்ளனர். சராசரி எழுத்தறிவு 82.09% ஆகவுள்ளது. மக்கள்தொகையில் இந்துக்கள் 82.66%, முஸ்லீம்கள் 13.57%, கிறித்தவர்கள் மற்றும் பிறர்  2.22% ஆகவுள்ளனர். 

## போக்குவரத்து
### [[இருப்புப் பாதை]]
புருலியா தொடருந்து நிலையத்திலிருந்து கொல்கத்தா, கரக்பூர், ஆசன்சோல், சாப்ரா, போர்பந்தர், தாம்பரம், டாடா நகர், திப்ருகார், கவுகாத்தி, பாட்னா, பொக்காரா ஸ்டீல் சிட்டி, ராஞ்சி, புரி, புவனேசுவரம் நகரங்களுக்கு தொடருந்துகள் செல்கிறது.

## கல்வி
*சித்தோ கன்கோ பிர்ஷா பல்கலைக் கழகம் 
* ரகுநாத்பூர் கல்லூரி
* அச்சுருராம் நினைவுக் கல்லூரி
*விக்ரம்ஜித் கோஸ்வாமி நினைவுக் கல்லூரி 
*பல்ராம்பூர் கல்லூரி
*ஜெ. கே. கல்லூரி
* காசிப்பூர் மைக்கேல் மதுசூதன் மகாவித்தியாலயா 
* நிஷ்தரணி மகளிர் கல்லூரி 
*புருலியா அரசு பொறியியல் கல்லூரி 
* புருலியா பல்நோக்கு தொழில்நுட்ப கல்லூரி 
*சைனிக் பள்ளி 
* இராமகிருஷ்ண மிசின் வித்தியா பீடம் 

## புருலியா ஆயுத வழக்கு

## மேற்கோள்கள்

## வெளி இணைப்புகள்
*

பகுப்பு:மேற்கு வங்காள மாநிலத்திலுள்ள ஊர்களும் நகரங்களும்
சியுரி

**சியுரி** அல்லது **சுவ்ரி** (**Suri**-**Siuri**) ()  இந்தியாவின் மேற்கு வங்காளம் மாநிலத்தில் உள்ள பிர்பூம் மாவட்டத்தின் நிர்வாகத் தலைமையிட நகரமும், நகராட்சியும் ஆகும். இது கொல்கத்தாவிற்கு வடமேற்கே 224.5 கிலோ மீட்டர் தொலைவில் உள்ளது. அருகமைந்த நகரங்கள்: ஆசன்சோல் 79 கி.மீ.; துர்காபூர் 60 கி.மீ. மற்றும் ராணிகஞ்ச் 62 கி.மீ..
 
## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, 18  வார்டுகளும், 15,385 வீடுகளும் கொண்ட சியுரி நகரத்தின் மொத்த மக்கள்தொகை  67,864 ஆகும். அதில் 34,579 ஆண்கள்  மற்றும் பெண்கள் 33,285 உள்ளனர்.  ஆறு வயதிற்குட்பட்ட குழந்தைகள் 5935 (8.75%) ஆகவுள்ளனர். பாலின விகிதம் 1000 ஆண்களுக்கு,  963 பெண்கள் வீதம் உள்ளனர். சராசரி எழுத்தறிவு 86.95%  ஆகவுள்ளது. மக்கள்தொகையில் இந்துக்கள் 73.65%, முஸ்லீம்கள் 25.86% மற்றும் பிறர் 0.48%  ஆகவுள்ளனர்.

## தொடருந்து நிலையம்
சிவ்ரி தொடருந்து நிலையம் வழியாக கொல்கத்தா, ராஞ்சி, சூரத், புரி, கவுகாத்தி, திப்ருகார் மற்றும் தாம்பரம் போன்ற நகரங்களுக்கு விரைவு வண்டிகளும், பயணியர் வண்டிகளும் செல்கிறது. சியுரிலிருந்து ஆசன்சோல் செல்ல 6 தொடருந்துகள் உள்ளது.

## கல்வி
* பிர்பூம் கல்லூரி
* ஈஸ்வர சந்திர வித்யாசாகர் கல்லூரி
* பிர்பூம் பொறியியல் & தொழில்நுட்பக் கல்லூரி
* இராமகிருஷ்ணா சிற்பக் கல்லூரி
## மேற்கோள்கள்

பகுப்பு:மேற்கு வங்காள மாநிலத்திலுள்ள ஊர்களும் நகரங்களும்
கோயன் சகோதரர்கள்

**ஜோயல் கோயன் ()** (பிறப்பு நவம்பர் 29, 1954) மற்றும் **ஈதன் கோயன் ()** (பிறப்பு செப்டம்பர் 21, 1957),, **கோயன் சகோதரர்கள்** என்று அழைக்கப்படுபவர்கள், (), ஐக்கிய அமெரிக்கத் திரைப்படத் தயாரிப்பாளர்கள் ஆவர். *[[நோ கண்ட்ரி பார் ஓல்ட் மென் (திரைப்படம்)|நோ கண்ட்ரி பார் ஓல்ட் மென்]]* (2007), *[[ட்ரூ கிரிட் (2010 திரைப்படம்)|ட்ரூ கிரிட்]]* (2010) போன்ற திரைப்படங்களை இயக்கி தயாரித்துள்ளனர். இருவரும் இணைந்து 13 அகாதமி விருதுகளுக்கு பரிந்துரைக்கப்பட்டுள்ளனர், தனித்தனியாக ஒருமுறை பரிந்துரைக்கப்பட்டுள்ளனர். சிறந்த அசல் திரைக்கதை, சிறந்த திரைப்படம், சிறந்த இயக்குநர் and சிறந்த தழுவிய திரைக்கதை ஆகிய அகாதமி விருதுகளை வென்றுள்ளனர்.

## திரைப்படங்கள்
இவர்கள் இயக்கிய திரைப்படங்களில் சில:

## விருதுகள்

### அகாதமி விருதுகள்

## புத்தகங்கள்
*  (Includes all films up to *The Ladykillers* and some subsidiary works [*Crimewave*, *Down from the Mountain*, *Bad Santa*].)
* 
* 

## மேற்கோள்கள்

## வெளியிணைப்புகள்

* 
* 
* Joel and Ethan Coen at அழுகிய தக்காளிகள்
* Coenesque: The Films of the Coen Brothers
* video: The Films of the Coen Brothers, compilation of movie clips, 3 min.
*  (joint pseudonym)
* Ethan and Joel Coen at LC Authorities, with 27 and 20 records

 

பகுப்பு:வாழும் மக்கள்
பகுப்பு:சிறந்த இயக்குனருக்கான அகாடெமி விருதை வென்றவர்கள்
பகுப்பு:சிறந்த அசல் திரைக்கதைக்கான அகாடெமி விருதை வென்றவர்கள்
பகுப்பு:பிரின்ஸ்டன் பல்கலைக்கழக முன்னாள் மாணவர்கள்
அனுபவங்கள் பாலிச்சகள்

**அனுபவங்கள் பாலிச்சகள்** (    ) என்பது 1971 ஆம் ஆண்டைய மலையாளத் திரைப்படமாகும், இப்பபடானது தோப்பில் பாசி திரைக்கதை எழுத கே. எஸ். சேதுமாதவன் இயக்கிய படமாகும். இப்படத்தின் கதையானது தகழி சிவசங்கரப் பிள்ளை எழுதிய இதே பெயரிலான புதினத்தை அடிப்படையாகக் கொண்டது. இந்தப் படத்தில் சத்யன், பிரேம் நசீர் மற்றும் ஷீலா ஆகியோர் நடித்துள்ளர். படத்தின் காட்சிகள் அனைத்தும் படமாக்கப்படுவதற்கு முன்பே இறந்த சத்யனின் கடைசி படம் இது. இது மம்மூட்டி அறிமுகமான திரைப்படமும் இது ஆகும். இப்படத்தில் மம்முட்டி சிறிய துணைக் கதாபாத்திரத்தில் தோன்றியுள்ளார்.

## கதைச்சுருக்கம்
இப்படமானது தொழிலாளர் தலைவனின் தடுமாறும் வாழ்கையைச் சுற்றியதாக உள்ளது. சங்கப் பணிகள் என்று வீட்டைக் கவனிக்காமல் அலைபவனாக நாயகன் இருக்கிறான். இதனால் பிள்ளைகள் உணவுக்காக அழும் சூழலும் நிலவுகிறது. இதுமட்டுமல்லாமல் மனைவி மீது சந்தேகம் கொண்டவனாகவும் நாயகன் இருக்கிறான். இப்படிபட்ட இவர்களின் வாழ்வை சொல்லுவதாக படத்தின் கதை உள்ளது.   
## நடிகர்கள்

* செல்லப்பன் / பிரபாகரனாக சத்யன் 
* கோபாலனாக பிரேம் நசீர் 
* பவானியாக ஷீலா 
* பார்வதியாக கே.பி.ஏ.சி லலிதா 
* குமரியாக குழந்தை நட்சத்திரம் சுமதி 
* குட்டப்பனாக மாஸ்டர் செல்வி 
* ராஜப்பனாக அடூர் பாசி 
* ஹம்சாவாக பகதூர் 
* கொச்சுன்னியாக சங்கராடி 
* கொச்சுன்னியின் மனைவியாக பிலோமினா 
* டி. கே. பாலசந்திரன் 
* முத்துக்குளம் ராகவன் பிள்ளை 
* என். கோவிந்தன் குட்டி 
* பரவூர் பரதன் 
* கிரிஷ்குமார் 
* மம்மூட்டி (அங்கீகரிக்கப்படாத துணை நடிகர்)

## தயாரிப்பு
படத்தின் முதன்மை படப்பிடிப்பானது கோட்டயம் மற்றும் ஆலப்புழா மாவட்டங்களின் பல்வேறு பகுதிகளில் நடத்தபட்டது. உட்புறப் படப்பிடிப்புகள் விக்ரம், பரணி, சியாமளா படப்பிடிப்பு தளங்களில் படமாக்கப்பட்டது. படத்தின் கலை இயக்குநராக ஆர். பி. எஸ் மணி இருந்தார். இப்படத்தில் ஒரு சிறிய பாத்திரத்தில் மம்மூட்டி தோன்றி அறிமுகமுமான படம் இது.

## இசை
இப்படத்திற்காக வயலார் எழுதிய பாடல்களுக்கு ஜி. தேவராஜன் இசையமைத்த பாடல்கள் வெற்றிபெற்றன.

# "சர்வராஜ்யதோழிலலிகலே" - கே.ஜே.யேசுதாஸ், பி. லீலா & கோரஸ் 
# "கல்யாணி கலாவாணி" - பி.மாதுரி 
# "பிரவச்சகண்மரே பரயூ" - கே.ஜே.யேசுதாஸ் 
# "அக்னிபர்வதம் புகஞ்சு" - கே.ஜே.யேசுதாஸ்

## வரவேற்பு
இது தனக்கு பிடித்தமான படங்களில் ஒன்று என்றுகமல்ஹாசன்  கூறி, "இது ஒரு அதிர்ச்சியூட்டும் கதையைக் கொண்டதாக [. . ]  மிகவும் சஸ்பென்சாக இருந்தது, இது மனித மனதை ஆராய்ந்த விதத்தில் மிகவும் சுவாரஸ்யமான படம். " என்றார் 

## குறிப்புகள்

## வெளி இணைப்புகள்

*  
*    
* ''அனுபவங்கல் பாலிச்சகல்''    மலையாளத் திரைப்பட தரவுத்தளத்தில்

பகுப்பு:இந்திய நாடகத் திரைப்படங்கள்
பகுப்பு:இந்திய மலையாளத் திரைப்படங்கள்
பகுப்பு:1971 மலையாளத் திரைப்படங்கள்
கில்லெர்மோ டெல் டோரோ

**கில்லெர்மோ டெல் டோரோ ()** (; பிறப்பு அக்டோபர் 9, 1964) ஒரு மெக்சிக திரைப்பட இயக்குநர், எழுத்தாளர், தயாரிப்பாளர், நடிகர் மற்றும் கதாசிரியர் ஆவார். ஆசுக்கர் விருதுகள் வென்ற *[[பான்சு லாப்ரின்த்]]* (2006) மற்றும் *[[த சேப் ஆஃப் வாட்டர்]]* (2017) ஆகிய திரைப்படங்களை இயக்கியதிற்காக அறியப்படுகிறார். சிறந்த இயக்குநர் மற்றும் சிறந்த திரைப்படம் ஆகிய ஆசுக்கர் விருதுகளை வென்றுள்ளார்
*[[குங் பூ பாண்டா 3]]* (2016) திரைப்படத்தின் நிர்வாக தயாரிப்பாளர் ஆவார்.

இவரின் திரைப்படங்கள் பெரிதும் விசித்திரக் கதைகள் மற்றும் திகில் புனைவுகள் ஆகும். மெக்சிக திரைப்படத் தயாரிப்பாளர் அல்போன்சா குயூரான் மற்றும் அலெயாண்ரோ கோன்சாலசு இன்யாரிட்டு ஆகியோர் இவரின் நண்பர்கள் ஆவர். கூட்டாக இவர்கள் *த திரீ அமீகோசு ஆஃப் சினிமா* என்று அழைக்கப்படுகின்றனர்.

## பன்முறை இணைந்து பணியாற்றியவர்கள்

இவருடன் இணைந்து பன்முறை பணியாற்றியவர்களில் சிலர்:
* அல்போன்சா குயூரான் (*குரானிக்கில்சு*, *பான்சு லாப்ரின்த்*)
* ரமீன் ஜவாடி (*பசிபிக் ரிம்*, *த ஸ்டிரெயின்*)
* அலெக்சாண்டர் டெசுபிளாத் (*டிரோல்ஹன்டர்சு*, *த சேப் ஆஃப் வாட்டர்*, *பிநோக்கியோ*)
* டாம் ஹிடில்ஸ்டன் (*கிறிம்சன் பீக்*, *டிரோல்ஹன்டர்சு*)

## திரைப்படங்கள்

## புத்தகங்கள்

## மேற்கோள்கள்

## வெளியிணைப்புகள்

* 
* 
* Del Toro Webcast on BAFTA.org
* Premiere Magazine: Inside Del Toro's Sketchbook

பகுப்பு:1964 பிறப்புகள்
பகுப்பு:சிறந்த இயக்குனருக்கான அகாடெமி விருதை வென்றவர்கள்
பகுப்பு:திகில் திரைப்பட இயக்குநர்கள்
பகுப்பு:வாழும் மக்கள்
வாஸ்தவம்

**வாஸ்தவம்** (*Vaasthavam*, பொருள் : உண்மை ) என்பது 2006 ஆம் ஆண்டய இந்திய மலையாள மொழி அரசியல் திரில்லர் திரைப்படமாகும். இதை பாபு ஜனார்த்தனன் எழுத எம். பத்மகுமார் இயக்கியுள்ளார். இப்படத்தின் கதையானது பாலச்சந்திரன் அடிகா ( பிரித்விராஜ் சுகுமாரன் ) என்ற இளைஞரைச் சுற்றி வருகிறது அரசியலில் அவரது எழுச்சி மற்றும் வீழ்ச்சியைப் பற்றியதாக இப்படம் உள்ளது. இப்படத்தின் கதையானது தகழியின் புதினமான *ஏணிப்படிகளை* தழுவியது ஆகும்*.*

இப்படத்தில் நடித்த பிருத்விராஜுக்கு சிறந்த நடிகருக்கான கேரள மாநில திரைப்பட விருதைப் பெற்றார். மேலும் 24 வயதில் இந்த விருதைப் பெற்ற இளைஞர் என்ற பெருமையையும் பெற்றார்.

## நடிகர்கள்

* பாலச்சந்திரனாக பிருத்விராஜ் 
* சுமித்ராவாக காவ்யா மாதவன் 
* சுரபியாக சம்விருதா சுனில் 
* முரளி 
* ஜெகதே சிறீகுமார் 
* சிந்து மேனன் 
* சாதிக் 
* சுதீர் கரமணா 
* உஷா 
* ஜூனியர் சுமித்ராவாக ஷாலின் சோயா 
* வரதா ஜிஷின் 
* திரிப்பன் நம்பூதிரியாக சலீம் குமார்

## இசை
திரைப்படத்தின் பாடல்களுக்கான இசையை  மெஸ்ட்ரோ அலெக்ஸ் பால் அமைக்க, பாடல்களை கிரீஷ் புத்தன்சேரி எழுதியுள்ளார். 

## வரவேற்பு
இந்தத் திரைப்படம் விமர்சகர்களிடமிருந்து நேர்மறையான விமர்சனங்களைப் பெற்றது.     
&#x5B; *[[விக்கிப்பீடியா:சான்று தேவை|<span title="This claim needs references to reliable sources. (July 2014)">மேற்கோள் தேவை</span>]]* &#x5D;

### விருதுகள்

* சிறந்த நடிகருக்கான கேரள மாநில திரைப்பட விருது - பிரித்விராஜ் சுகுமாரன்

## குறிப்புகள்

## வெளி இணைப்புகள்

* 

பகுப்பு:2006 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
அஹ்மதுல்லா ஷா

**மௌலவி அஹ்மதுல்லா ஷா** (Ahmadullah Shah) (1787 - 5 ஜூன் 1858 பைசாபாத்தின் மௌலவி என புகழ்பெற்றவர் ) 1857 ஆம் ஆண்டு இந்திய கிளர்ச்சியின் தலைவராக இருந்தார்.  அவத் பிராந்தியத்தில் கிளர்ச்சியின் கலங்கரை விளக்கமாக அறியப்பட்டார்.

ஜார்ஜ் புரூஸ் மல்லேசன் மற்றும் தாமஸ் சீடன் போன்ற பிரித்தானிய அதிகாரிகள் அஹ்மதுல்லாவின் தைரியம், வீரம், தனிப்பட்ட மற்றும் நிறுவன திறன்களைப் பற்றி குறிப்பிட்டுள்ளனர்.

ஜி. பி. மல்லேசன் 1857 ஆம் ஆண்டின் இந்தியக் கிளர்ச்சியைப் பற்றி 6 தொகுதிகளாக எழுதிய தொகுப்பில் அஹ்மதுல்லா ஷாவின் செயல்களையும் திட்டங்களையும் பற்றி மீண்டும் மீண்டும் குறிப்பிட்டுள்ளார்.

 *தாமஸ் சீடன் அஹ்மதுல்லா ஷாவை பற்றி விவரிக்கும்பொழுது;
 சிறந்த திறன்களைக் கொண்ட மனிதர், பயமில்லாத தைரியம், கடுமையான உறுதிப்பாடு மற்றும் கிளர்ச்சியாளர்களிடையே மிகச் சிறந்த சிப்பாய்.
 - தாமஸ் சீடன்*

அஹ்மதுல்லா ஷா  இஸ்லாத்தினை பின்பற்றும் முஸ்லீமாகவும், மத ஒற்றுமையை பேனக்கூடியராகவும் இருந்தார்.  1857 ஆம் ஆண்டு கிளர்ச்சியில், நானா சாஹிப் மற்றும் கான் பகதூர் கான் போன்றோர் இவருடன் இணைந்து போராடினார்கள்.

ஆங்கிலேயர்களால் ஒருபோதும் மௌலவியை உயிருடன் பிடிக்க முடியவில்லை. அவரைப் பிடிக்க 50,000 ரூபாய் பரிசாக அறிவிக்கப்பட்டது. கடைசியில் பாவன் சிற்றரசின் ராஜா ஜகந்நாத் சிங் வஞ்சகமாக விருந்துக்கு அழைத்தது தெரியாமல் வந்த மௌலவியைக் கோட்டைக்குள் யானையுடன் நுழைந்தவுடன் கதவுகள் சாத்தப்பட்டன. வஞ்சகத்தினை உணர்ந்து வெளியேற எத்தணிக்கும் முன்பே ராஜா ஜகந்நாத் சிங் தம்பி பல்தேவ் சிங் துப்பாக்கியால் சுட்டு கொன்றான். தலை துண்டிக்கப்பட்டு  பரங்கி மாஜிஸ்திரேட்டுக்கு வழங்கப்பட்டது. எஞ்சிய உடல் துண்டு துண்டாக்கப்பட்டு தீயிலிட்டு சுட்டு பொசுக்கினர். ராஜா ஜெகந்நாத் சிங்கிற்க்கு அறிவிக்கப்பட்ட பரிசு வழங்கப்பட்டது. அடுத்த நாள், மௌலவியின் தலை கோட்வாலியில் உள்ள காவல் நிலையம் முன்பு தூக்கிலிடப்பட்டது. 1857 ல் நடைப்பெற்ற இத்துயர சம்பவத்தினை மற்றொரு புரட்சியாளர் பஸல்-உல்-ஹக் கைராபாதி சாட்சி பகற்கின்றார்.

## குடும்பம்
அஹ்மதுல்லா ஷாவின் குடும்பம் ஹர்தோய் மாகாணத்தில் கோபாமன் பகுதியின் வசித்தனர். இவரின் தந்தை குலாம் உசேன் கான் ஹைதர் அலியின் இராணுவத்தில் மூத்த அதிகாரியாக இருந்தார். அவரது முன்னோர்கள் ஆயுதங்களின் பெரும் நிபுணர்களாக இருந்தனர்.
அஹ்மதுல்லா ஷா ஒரு சுன்னி முஸ்லீம் மற்றும் ஒரு வசதியான குடும்பத்தைச் சேர்ந்தவராக இருந்தார், மேலும் அவருக்கு ஆங்கிலத்தில் நல்ல புலமை இருந்தது. தனது பாரம்பரிய இஸ்லாமிய கல்வியோடு,  நலன் சார்ந்த விசயங்களில் பயிற்சியும் பெற்றார்.

அவர் இங்கிலாந்து, சோவியத் யூனியன், ஈரான், ஈராக், ஆகிய நாடுகளுக்குச் சென்றதோடு மெக்கா மற்றும் மதீனா - ஹஜ் கடமையயும் நிகழ்த்தினார்.

## ஆதாரங்கள்

பகுப்பு:1757 பிறப்புகள்
பகுப்பு:1858 இறப்புகள்
பகுப்பு:இந்திய முஸ்லிம்கள்
பகுப்பு:இந்திய விடுதலைப் போராட்ட வீரர்கள்
தமிழ்த் திரைப்படங்களின் பட்டியல், 2018

**தமிழ்த் திரைப்படங்களின் பட்டியல், 2018** என்ற இப்பக்கத்தில் 2018 ஆம் ஆண்டில் வெளிவந்த தமிழ்த் திரைப்படங்களை அகர வரிசையில் பட்டியலிடப்பட்டுள்ளது.

## குறிப்புகள்


பகுப்பு:தமிழ்த் திரைப்படங்களின் பட்டியல்கள்
ராஜாவுக்கு செக்

**ராஜாவுக்கு செக்**  (*Rajavukku Check*) சாய் ராஜ்குமார் எழுதி இயக்கி 2020ஆம் ஆண்டு வெளியான  தமிழ் மொழித் திரைப்படம். இத்திரைப்படத்தில் சேரன் முன்னணி கதாப்பாத்திரத்தில் நடிக்க, துணை வேடங்களில் நடிகைகள் சிருஷ்டி டங்கே, சரயு மற்றும் நந்தனா வர்மா ஆகியோருடன் எதிர்மறை கதாப்பாத்திரத்தில் இர்பான் நடித்துள்ளனர். இப்படத்திற்கு வினோத் யஜமான்யா இசையமைத்து, எம்.எஸ். பிரபு ஒளிப்பதிவு செய்துள்ளார்.

## நடிகர்கள்

* ராஜா செந்தூர் பாண்டியனாக சேரன் 
* ஆதிராவாக ஸ்ருஷ்டி டாங்கே 
* கவுரியாக சரயு மோகன், ராஜா செந்தூர் பாண்டியனின் மனைவி 
* ராஜா செந்தூர் பாண்டியனின் மகளாக நந்தனா வர்மா 
* அக்ஷயாக இர்பான்

## தயாரிப்பு
இயக்குநர் சாய் ராஜ்குமார், *[[மழை (திரைப்படம்)|மழை]]*  (2005) மற்றும் ஹலோ பிரீமிஸ்டாரா (2007) திரைப்படங்களின் மூலம் பிரபலமானவர். இந்த திரைப்படத்தின் மூலம் இயக்குநராக மறுபிரவேசம் செய்தார். இந்தத் திரைப்படம் மலையாளத் திரைப்பட தயாரிப்பாளர்களான சோமன் பல்லட் மற்றும் தாமஸ் கொக்கட் ஆகியோரைத் தமிழ் திரையுலகில் அறிமுகப்படுத்தியது. மேலும் இத்திரைப்படத்திற்கு இயக்குநர் ராஜ்குமாரின் முதல் தேர்வு முக்கியக் கதாபாத்திரமான புலனாய்வு அதிகாரியாக சேரன். நடிகைகள் ஸ்ருஷ்டி டங்கே, சரயு மற்றும் நந்தனா வர்மா ஆகியோர் முக்கிய வேடங்களில் நடிக்க கையெழுத்திட்டனர்.  நந்தனா வர்மா சேரனின் மகளின் கதாப்பாத்திரத்தில் சித்தரித்தனர்.

இந்த படம் 2018 ஆம் ஆண்டின் தொடக்கத்தில் படப்பிடிப்பைத் தொடங்கி,  தொழில்துறை அளவிலான வேலைநிறுத்தம் காரணமாக சிறிது காலம் தயாரிப்பு நிறுத்தப்பட்டது. பின்னர் ஒரு பாடலைத் தவிர்த்து முழு படப்பிடிப்பும் மே 2018 க்குள் முடிந்தது. *[[திருமணம் (2019 திரைப்படம்)|திருமணம்]]* (2019) படத்திற்கான சேரனின் இயக்குநர் அர்ப்பணிப்பு விளைவாக படமும் தாமதமானது.

## மேற்கோள்கள்

## வெளி இணைப்புகள்
* 

பகுப்பு:2020 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
இராஜ் பிசாரியா

**இராஜ் பிசாரியா (Raj Bisaria)** (பிறப்பு: 1935 நவம்பர் 10) இவர் ஓர் இந்திய இயக்குநரும், தயாரிப்பாளரும், நடிகரும் மற்றும் கல்வியாளருமாவார். இவரை பிரஸ் டிரஸ்ட் ஆப் இந்தியா "வட இந்தியாவில் நவீன நாடகத்தின் தந்தை" என்று விவரித்தது. இவர் நாடக அரங்கக் கலைகளின் பயிற்சிப் பட்டறையை நிறுவினார். 1975 ஆம் ஆண்டில் பார்தெண்டு  நாடக அரங்கக் கலை அகாதமி மற்றும் 1980 இல் பார்தெண்டு  நாடக அரங்கக் கலை அகாடமியின் ரெபர்டரி நிறுவனம் ஆகியவற்றையும் நிறுவினார். மேலும் இதில்  நவீன கலைக் கருத்துக்களை இவர் கலந்துள்ளார்.

## வாழ்க்கை
ராஜ் பிசாரியா உத்தரபிரதேசத்தின் லக்கிம்பூர் கெரியில் 1935 நவம்பர் 10, அன்று மறைந்த பி.எல் பிசாரியா மற்றும் லீலவதி சிங் ஆகியோரின் மகனாகப் பிறந்தார். லக்னோவின் கொல்வின் தாலுக்தார்ஸ் கல்லூரி மற்றும் லக்னோ பல்கலைக்கழகத்தில் கல்வி கற்ற இவர், லக்னோ பல்கலைக்கழகத்தில் ஆங்கில இலக்கியத்தின் மூத்த பேராசிரியராக பணியாற்றி ஓய்வு பெற்றார். 1969இல், பிசாரியா கிரண் குச்சவானை மணந்தார்; இத்தம்பதியருக்கு ரெஜினா என்ற மகள் உள்ளார்.

நான்கு ஆண்டுகளுக்குப் பிறகு, ராஜ் பிசாரியா 1966 இல் நாடகக் கலைப் பட்டறையை நிறுவினார்.  இந்த முயற்சி 1962இல் உருவாக்கப்பட்ட இவரது பல்கலைக்கழக நாடகக் குழுவால் எடுக்கப்பட்டது. நவீன நாடகத்துறையில் பணியாற்றியதற்காகவும், இந்தியாவில் நாடக வளர்ச்சிக்கு இவர் அளித்த பங்களிப்பிற்காகவும் பத்மஸ்ரீ விருது பெற்ற உத்தரபிரதேசத்தின் முதல் மனிதரானார்.

இராஜ் பிசாரியா வட இந்தியாவில் நிகழும் கலைகளின் வியத்தகு மற்றும் நிகழ்த்து கலைகள் மற்றும் அழகியல் விழிப்புணர்வு குறித்து ஒரு புதிய உணர்வைத் தூண்ட முயன்றார்.

### நாடகப் பயிற்சி
இராஜ் பிசாரியா வெளிநாடுகளில் நடத்திய நாடகப் பயிற்சிகள் இலண்டனில் உள்ள பிரித்தானிய அமைப்பின் அழைப்பை உள்ளடக்கியது. 1969 ஆம் ஆண்டில் இங்கிலாந்துக்குச் சென்று பிரித்தன் நாடகச் சங்கத்தில் ஒரு தயாரிப்பாளராகவும், நாடக பயிற்றுவிப்பாளரும் மற்றும் தீர்ப்பளிப்பாளராகவும் பயிற்சி அளித்தார்.

## மேற்கோள்கள்

## வெளி இணைப்புகள்
* http://www.rajbisaria.com/ 
* https://web.archive.org/web/20141115013030/http://bna.noetic.in/english/founder_director.htm

பகுப்பு:1935 பிறப்புகள்
பகுப்பு:வாழும் மக்கள்
பகுப்பு:பத்மசிறீ விருது பெற்ற கலைத் துறையினர்
பகுப்பு:இந்திய நாடகத் துறையினர்
ரண்டிடங்கழி (திரைப்படம்)

**ரண்டிடங்கழி** (     , பொருள் : இரண்டுபடி ) என்பது 1958 ஆண்டைய மலையாள அரசியல் திரைப்படம் ஆகும். இந்தப்படத்தின் கதைக்கு அடிப்படையாக  தகழி சிவசங்கரப் பிள்ளை    இதே பெயரில் எழுதிய புதினத்தை கொண்டு எடுக்கபட்டது. இப்படத்ததை ப. சுப்ரமணியம் இயக்கினார். படத்தில் மிஸ் குமாரி, பி. ஜே. ஆண்டனி, டி. எஸ். முத்தய்யா, திகுகுறிசி சுகுமாரன் நாயர், கொட்டாரக்கர ஸ்ரீதரன் நாயர், எஸ். பி. பிள்ளை, பகதூர், அடூர் பங்கஜம், சோமன்,  ஜே. ஏ. ஆர். ஆனந்த் ஆகியோர் நடித்துள்ளனர். இந்தப்படம் தேசிய திரைப்பட விருதுகளில் தகுதிச் சான்றிதழைப் பெற்றது.

## கதைச்சுருக்கம்
இந்தப்படம் குட்டநாட்டின் வர்க்க பேதத்தை சுட்டிக்காட்டுவதாக உள்ளது. பொறுப்பான பெண்ணானும், வேலைகள் செய்வதில் திறமையான பெண்ணான சிருதாவை மணக்க பலர் விரும்புகின்றனர். நாயகன் கொரன் அந்த ஊர் நிலக்கிழாரிடம் பணம் வாங்கி செலவழித்து சிருதாவை மணக்கிறான். திருமணம் முடித்தபிறகு தம்பதியர் இருவரும் நிலக்கிழாரிடம் பண்ணை வேலைக்கு செல்கின்றனர். கொஞ்சகாலத்தில் கொரன் தொழிலாளர்களை திரட்டி நிலக்கிழாருக்கு எதிராக போராடுகிறான். இதனால் ஆத்திரமுற்ற நிலக்கிழார் கொரன்மீது திருட்டு குற்றம் சுமத்துகிறார். இதனால் இவர்களது வாழ்க்கை சிதைவுக்கு உள்ளாகிறது. இதிலிருந்து இவர்கள் மீண்டார்களா என்பதேகதை.  
  
## நடிகர்கள்

* சிருதாவாக மிஸ் குமாரி 
* கொரானாக பி.ஜே. ஆண்டனி 
* சாத்தனாக டி.எஸ்.முத்தையா 
* திக்குரிசி சுகுமாரன் நாயர் 
* கோட்டாரக்கார ஸ்ரீதரன் நாயர் 
* எஸ்.பி பிள்ளை, பகதூர் 
* அடூர் பங்கஜம் 
* சோமன் 
* ஜே.ஏ.ஆர் ஆனந்த்

## விருதுகள்

; தேசிய திரைப்பட விருதுகள், இந்தியா 

* 1959 - மலையாளத்தில் சிறந்த திரைப்படத்திற்கான தேசிய திரைப்பட விருது - தகுதி சான்றிதழ்

## குறிப்புகள்

## வெளி இணைப்புகள்

* பி. விஜயகுமார். ''ரண்டிடங்கழி'' 1958  . *தி இந்து* . 2 ஆகஸ்ட் 2008. 
* மலையாளத் திரைப்பட தரவுத்தளத்தில் ''ரண்டிடங்கழி'' 
* 

பகுப்பு:இந்திய மலையாளத் திரைப்படங்கள்
பகுப்பு:1958 மலையாளத் திரைப்படங்கள்
சோடியம் பிசு(டிரைமெத்தில்சிலில்)அமைடு

**சோடியம் பிசு(டிரைமெத்தில்சிலில்)அமைடு** *(Sodium bis(trimethylsilyl)amide)* என்பது ((CH3)3Si)2NNa   என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். கரிம சிலிக்கன் சேர்மமான இது பொதுவாக சோடியம் எக்சாமெத்தில்டைசில்லசைடு (NaHMDS) என்ற பெயரால் அழைக்கப்படுகிறது. வலிமை மிகுந்த ஒரு காரமாகச் செயல்படும் இச்சேர்மம் விகித சிதைவு வினைகளிலும் கார வினையூக்க வினைகளிலும் பயன்படுத்தப்படுகிறது. திண்மநிலை சேர்மமாக இது வர்த்தகரீதியாக விற்பனைக்குக் கிடைக்கிறது. ஈதர்களில் மட்டுமின்றி டெட்ரா ஐதரோ பியூரான், டை எத்தில் ஈதர் போன்ற கரைப்பான்களிலும் அரோமாட்டிக் கரைப்பான்களான பென்சீன் தொலுயீன் மற்றும் டிரைமெத்தில்சிலில் போன்ற கரைப்பான்களிலும் இது கரைகிறது. 

சோடியம் எக்சாமெத்தில்டைசில்லசைடுகள் எளிதாக நீரால் அழிக்கப்பட்டு சோடியம் ஐதராக்சைடு மற்றும் பிசு(டிரைமெத்தில்சிலில்)அமீனாக உருவாகிறது.

## கட்டமைப்பு

ஒரு திடப்பொருளாக N-Na பிணைப்பு  முனைவு சகப்பிணைப்பு என்றாலும் முனைவற்ற  கரைப்பான்களில் கரைக்கப்படும் போது இந்த கலவையின் முப்படி ஒரு மைய Na3N3 வளையத்தைக் கொண்டுள்ளது . 

## தொகுப்பு வினைகளில் பயன்பாடுகள்

சோடியம் எக்சாமெத்தில்டைசில்லசைடுகள்  கரிமத் தொகுப்பு வினைகளில் ஒரு காரமாகப் பயன்படுத்தப்படுகின்றன. குறிப்பிடத்தக்க சில வினைகள்:

கீட்டோன் மற்றும் எசுத்தர் சேர்மங்களை விகிதச் சிதைவுக்கு உட்படுத்தி ஈனோலேட்டு வழிப்பெறுதிகளைப் பெறுவதற்கு பயன்படுகின்றன
ஆலோகார்பன்களை ஐதரோகுளோரிக் அமிலம் போன்ற ஐதரோ ஆலிக் அமில நீக்க வினையின் மூலம் கார்பீன்களை உருவாக்கப் பயன்படுகிறது. இக்கார்பீன் முகவர்கள் ஆல்க்கீன்களுடன் சேர்க்கப்பட்டு பதிலீடு செய்யப்பட்ட வளையபுரோப்பேன்கள் மற்றும் வளையபுரோப்பீன்கள் உருவாகின்றன

பாசுப்போனியம் உப்புகளை விகிதச் சிதைவுக்கு உட்படுத்தி விட்டிக் வினையாக்கிகள் உருவாக்கப்படுகின்றன. 
சோடியம் எக்சாமெத்தில்டைசில்லசைடுகள் பலவீனமான அமிலப்பிணைப்புகளான O-H, S-H, மற்றும் N-H பிணைப்புகளைக் கொண்ட இதர சேர்மங்களை விகிதச் சிதைவுக்கு உட்படுத்த இது பயன்படுகிறது. சயனோ ஐதரின்களும் தயோல்களும் இதற்கு எடுத்துக்காட்டுகளாகும் 

சோடியம் எக்சாமெத்தில்டைசில்லசைடு ஒரு வினையாக்கியாகவும் பயன்படுத்தப்படுகிறது. ஆல்கைல் ஆலைடுகளை இரண்டு படிநிலைகளில் அமீன்களாக மாற்றுகிறது. என்-ஆல்கைலேற்றத்தைத் தொடர்ந்து இரண்டாவது படிநிலையில் N-Si பிணைப்புகள் நீராற்பகுக்கப்படுகின்றன.
.  
:((CH3)3Si)2NNa  +  RBr  &rarr;  ((CH3)3Si)2NR  +  NaBr
:((CH3)3Si)2NR  +  H2O  &rarr;  ((CH3)3Si)2O  +  RNH2
இம்முறை (CH3)3Si)2NCH2OMe  என்ற வினையாக்கி வழியாக  அமினோமெத்திலேற்றம் அடைவதற்கும் நீட்சியடைகிறது. வினையாக்கியில் இடப்பெயர்ச்சியடையும் மெத்தாக்சி குழுக்கள் உள்ளன.

## மேற்கோள்கள்

பகுப்பு:சோடியம் சேர்மங்கள்
சோடியம் ஆர்சனைடு

**சோடியம் ஆர்சனைடு** *(Sodium arsenide)* என்பது Na3As  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும் . சோடியமும் ஆர்சனிக்கும் சேர்ந்து உருவாகும் இச்சேர்மம் டிரைசோடியம் ஆர்சனைடு என்ற பெயராலும் அழைக்கப்படுகிறது. இது ஒரு கருப்பு நிறங்கொண்ட  திண்மச் சேர்மமாகும்.  நீர் அல்லது காற்றோடு தொடர்பு கொள்ளும்போது இது தரங்குறைகிறது. 200–400 ° செல்சியசு வெப்பநிலையில் தனிமங்கள் இரண்டும் வினைபுரிந்து சோடியம் ஆர்சனைடு உருவாகிறது . இச்சேர்மம் முக்கியமாக ஒரு நவீனவகை  கட்டமைப்பை வெளிப்படுத்துகிறது. சாதாரண அழுத்தத்தில் சோடியம் ஆர்சனைடு  நிலை பல கார உலோக நிக்டைடுகளால்  ஏற்றுக்கொள்ளப்படுகிறது. 3.6 கிகாபாசுக்கல் அழுத்தத்தில் Na3As சேர்மம் மற்றொரு நவீன கட்டமைப்பான  Li3Bi கட்டமைப்பை ஏற்றுக் கொள்கிறது . சோடியம் ஆர்சனைடு என்பது  ஒரு படிகத்திண்மம் ஆகும். ஒரு குறைக்கடத்தியாகவும் புகைப்பட ஒளியியல் பயன்பாடுகளிலும் இது பயன்படுத்தப்படுகிறது. இதன் ஐயுபிஏசி பெயர் டைசோடியோ ஆர்சனைல்சோடியம் என்பதாகும். 

. 
## மேற்கோள்கள்

பகுப்பு:சோடியம் சேர்மங்கள்
பகுப்பு:ஆர்சினைடுகள்
கூச் பெகர்

**கூச் பெகர்** அல்லது **கோச் பிகார்** or **Koch Bihar** (**Cooch Behar** () இந்தியாவின் மேற்கு வங்காளம் மாநிலத்திற்கு வடக்கில் இமயமலை அடிவாரத்தில் அமைந்த கூச் பெகர் மாவட்டத்தின் நிர்வாகத் தலைமையிட நகரமும், நகராட்சியும் ஆகும். கூச் பெகர், இந்தியப் பிரிவினைக்கு முன்னர் பிரித்தானிய இந்தியாவின் ஆட்சியில்  சுதேச சமஸ்தானமாக விளங்கியது. அப்போது கூச் பெகர் இரச்சியத்தின் தலைநகராக இந்த நகரம் இருந்தது. இந்நகரத்தில் கூச் பெகர் இராச்சிய மன்னரின் அழகிய அரண்மனை உள்ளது. இங்கு வடக்கு வங்காளப் பல்கலைக் கழகம் உள்ளது.

## பொருளாதாரம்
இந்நகரம் கவுகாத்தி இடையே உள்ளதால், வேளாண்மை வணிக மையமாக உள்ளது. தோல் பதனிடுதல் தொழில் இந்நகரத்தின் முக்கியத் தொழிலாக உள்ளது. இங்கு நெல், சோளம், எண்ணெய் வித்துக்கள் மற்றும் புகையிலை முக்கியப் பயிர்கள் ஆகும். இப்பகுதியில் காண்டாமிருகம், புலிகள், இந்தியக் காட்டெருமைகள் உள்ளது.

## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி,  20 வார்டுகளும்,  18,431 வீடுகளும் கொண்ட கூச் பெகர் நகரத்தின் மொத்த மக்கள்தொகை 77,935 ஆகும். அதில்  39,014 ஆண்கள்  மற்றும் 38,921 பெண்கள்  உள்ளனர்.  ஆறு வயதிற்குட்பட்ட குழந்தைகள் 5917 is (7.59%)  ஆகவுள்ளனர். பாலின விகிதம் 1000 ஆண்களுக்கு, 950 பெண்கள் வீதம் உள்ளனர். சராசரி எழுத்தறிவு 92.20% ஆகவுள்ளது. மக்கள்தொகையில் இந்துக்கள் 90.19%, முஸ்லீம்கள் 8.06%, கிறித்தவர்கள் 0.30 மற்றும் பிறர்  1.46% ஆகவுள்ளனர்.

## போக்குவரத்து

### தொடருந்து நிலையம்

கூச் பெகர் நகரத்தில் பழைய தொடருந்து நிலையம் மற்றும் 5 கி.மீ. தொலைவில் புது கூச் பெகர் தொடருந்து நிலையம் உள்ளது. இங்கிருந்து கொல்கத்தா, மும்பை, கவுகாத்தி, தில்லி, சென்னை, பெங்களூரு போன்ற நகரங்களுக்கு தொடருந்துகள் உள்ளது.

## தட்ப வெப்பம்

## மேற்கோள்கள்

## வெளி இணைப்புகள்
* Cooch Behar District’s Official Website

பகுப்பு:மேற்கு வங்காள மாநிலத்திலுள்ள ஊர்களும் நகரங்களும்